REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Søren Wind Eskildsen

Martin Rheinheimer

Per Krogh Hansen

Steffen Nordahl Lund  
Anne Jensen

Simon Hedegaard

Gitte Rasmussen

Anne Traun Ulriksen

Karen Hvidtfeldt

Vivi Damgaard

**Desuden deltog:** Klaus Thomsen (punkt 3)

Jakob Ejersbo og Lone L. Petersen (punkt 4)

**Fra administrationen deltog:** Mads Funding

**Fraværende med afbud:** Christian Ø. Heyde-Petersen

Alexandra Holsting

Helle Lykke Nielsen

**Mødedato:** 20. november 2018

|  |
| --- |
|  |

Dekanen bød velkommen, især til Vivi Damgaard, der er indtrådt i udvalget efter Martin Lund, der efter eget ønske er udtrådt af udvalget.

**Punkt 0: Arbejdsmiljø**

Fakultets Arbejdsmiljøgruppe har besøgt OUH, og der blevet orienteret om arbejdsmiljøarbejdet.

**Punkt 1: Godkendelse af dagsorden**

Dagsorden blev godkendt.

**Punkt 2: Meddelelser**

Intet at bemærke.

**Punkt 3: Budget**

Specialkonsulent Klaus Thomsen redegjorde for budget 2018 og for afvigelserne i forbindelse hermed. Dette drøftedes af SU.

Klaus Thomsen redegjorde endvidere for bevillingsreformens gennemførelse på SDU, hvor de produktions-afhængige takster mindskes til fordel for et grundtilskud. Det giver SDU samlet en lidt større budgetsikkerhed.

SDU får netto en lille gevinst af bevillingsreformen på grund af det regionale grundtilskud på 8 mio. kr.

Grundtilskuddet til uddannelserne vil fremover blive brugt til at sikre fællesomkostninger, mens de aktivitetsafhængige indtægter (STÅ-indtægter) tilfalder fakulteterne.

Klaus Thomsen redegjorde for Budget 2019, herunder det budgetterede fald i indtægterne, som især skyldes faldet i STÅ-indtægter og også i forskningsmidlerne, som især skyldes bortfaldet i campusmidlerne. Omkostningerne forventes ligeledes at falde.

Det Humanistiske Fakultets bundlinje forventes at være negativ i de næste fire år - men med en stabilisering omkring 2022.

**Punkt 4: Strateginotat vedr. karriere- og kompetenceudvikling for TAP**

Dekanen bød velkommen til Jakob Ejersbo, HR-udvikling, og Lone L. Pedersen fra styregruppen for TAP-kompetenceudvikling.

Lone L. Pedersen redegjorde for projektet, herunder for projektets formål, proces og effektmål.

Der var generelt tilslutning til strategien. Der spurgtes til barselsrotationsordningen, der ikke bruges så meget.

Per Krogh Hansen påpegede, at karriereudvikling og kompetenceudvikling ikke er det samme, og at man skal være bevidst om, hvad hensigten med de enkelte tiltag er. Simon Hedegaard var enig heri, men gav udtryk for, at der er gode udviklingsmuligheder på HUM.

Der var en generel drøftelse af kravene om omstillingshastigheden i TAP-stillingerne.

**Punkt 5: APV-/Trivselsmålingen og arbejdsmiljø**

Anne Jensen påpeges vanskelighederne med at læse kommentarerne – skemaets opbygning gør, at det kan være svært at overskue.

Per Krogh Hansens foreløbige læsning tydede på, at stress-indsatsen ikke har haft synderlig effekt for IDKs vedkommende.

Der var en kort drøftelse af undersøgelsen og dens resultater, herunder især stress og krænkende adfærd.

Det aftaltes at drøfte undersøgelsens resultater på næste SU-møde.

**Punkt 6: MUS-delegationsplaner**

MUS-delegationsplanerne drøftedes og blev taget til efterretning.

**Punkt 7: Eventuelt**

Intet at bemærke.

Simon Møberg Torp Søren Wind Eskildsen

Dekan Næstformand